Stunts

Stunts (også kjent som 4D Sports Driving) er et 3D racing-videospill utviklet av Distinctive Software og utgitt av Brøderbund i 1990. Spillet fokuserer på å kjøre race på stuntbaner og inneholder et verktøy for å redigere og bygge egne baner. Spillet er åpenbart påvirket av det tidligere arkadespillet Hard Drivin' og har mange likhetstrekk med spillet Stunt Driver som ble lansert det samme året.


== Spillet ==
I "Stunts" kappkjører spilleren en runde på en bane, med mål om å oppnå lavest mulig tid uten å krasje. Men disse løpene inneholder ofte spesielle banehindre som looper, hopp, (også over høye bygninger), slalomhindre, tønneroller og korketrekkere. Spillområdet er begrenset til et stort kvadratisk område, og alle baneområdene er like store. Baneområdene er omgitt av et gjerde som definerer grensen, og som forhindrer spilleren fra å kjøre utenfor denne. Spilleren kan enten kappkjøre mot klokken eller velge mellom seks forskjellige datastyrte konkurrenter, det er ingen mulighet for å spille mot andre personer over nettverk. "Stunts" kommer med elleve forskjellige tilgjengelige biler, enten med manuelt gir eller automatgir. Det kan lagres opptak av racet, som kan sees på i ettertid om ønskelig. Det er fire kameravisninger tilgjengelig under avspillingen av opptaket og under aktiv kjøring, og det er valgfritt om dashbordet overlapper bildet nederst i alle kameravisningene. Det er også mulig å fortsette racet fra hvilket som helst tidspunkt i avspilningen, men tiden for det løpet vil ikke være gjeldende og vil ikke bli lagret. En annen betydningfull del av spillet er det innebygde redigeringsverktøyet for bane og terreng som lar spilleren bruke fantasien med utallige muligheter til å konstruere sin egen bane, eller endre eksisterende baner.
Bilene kan kjøre på asfaltert vei, grusvei, islagt vei og gress om man kjører utenfor banen — alle underlagene gir ulikt veigrep. Bilenes maksimale hastighet kan oppnås både på grus og is, men man sklir fort av veien. På gress klarer ikke bilene kjøre fort i det hele tatt. Spillet har en relativt avansert fysikkmotor for sin tid, som kan simulere understyring og overstyring; veigrepet er også proporjonalt med doseringen i svinger. Spillet benytter en 3D-motor med fast lysseting og ingen teksturer, den bruker polygonal grafikk for de fleste objektene, inkludert trær og veiskilt, det er begrenset med sprites, og få objekter generelt. Oppløsningen er på 320x200 piksler med 256 farger. Det er en valgmulighet for høyt/lavt detaljnivå. Spillet er skrevet for DOS og kjører i sanntid.Stunts inkluderer en form for kopibeskyttelse. Hver gang man starter programmet, må spilleren fullføre en utvalgt setning fra spillmanualen før han/hun får lov til å kjøre. Hvis spilleren mislykkes i å skrive riktig ord på tre forsøk, vil det neste racet forstatt laste inn og begynne. Men, omtrent fire sekunder inn i løpet, blir spilleren informert om at han eller hun ikke deaktiverte bilens sikkerhetssystem, bilen eksploderer/krasjer og spilleren blir returnert til hovedmenyen.


== Lansering ==
Spillet ble originalt laget for PC og videre kodet om for Amiga m.fl.
Stunts versjon 1.0 ble publisert av Brøderbund i oktober 1990 for markedet i USA. Et år senere ble versjon 1.1 utviklet, som ordnet noen bugs. Denne versjonen ble igjen lansert av Brøderbund i USA, og ble også lansert av Mindscape for det europeiske markedet.
Mindscapes lansering fikk endret tittelen til 4D Sports Driving, for å innlemme spillet i sitt 4D Sports merke (de andre spillene i merket var 4D Sports Boxing og 4D Sports Tennis. Det var noen mindre ulikheter i fysikkmotoren, mellom Stunts 1.1 og 4D Sports 1.1, som å kunne hoppe gjennom taket til tunneler i Mindscapes versjon,  mens du krasjer i taket i Brøderbunds versjon.Amigas versjon ble lansert i 1992 av Mindscape med navnet 4D Sports Driving (versjon 1.2). Musikken ble forbedret sammenlignet med PC-versjonene.
Versjonen for PC-9801 fikk tittelen 4D Driving (versjon 1.0) og ble lansert av Electronic Arts Victor i 1993. På grunn av begrensningene til PC-9801, hadde denne utgaven syntetisert musikken og menygrafikken endret fra de tidligere lanseringene på andre plattformer, selvom spillopplevesen forble omtrent den samme.FM Towns versjon er også kalt 4D Driving (versjon 1.0) og ble også lansert av Electronic Arts Victor i 1993. På grunn av FM Towns kapasitet, hadde musikken blitt endret og forbedret, og nye musikkspor ble lagt til. Forsiden og grafikken i menyene ble også endret, nært opp til PC-9801 sin versjon men med bedre grafikk. I FM Towns versjon, ble konkurrentenes portrettfoto endret, og konkurrenten Bernie Rubber ble byttet ut med Masahiko, en japansk mann. Hans foretrukne bane er den samme som Bernies bane.


== Mottakelse ==
PC Gamer US kalte Stunts det 22ende beste dataspillet noensinne, i 1994. Skribentene skrev "Følelsen av fart, og graden av kontroll du har over kjøretøyet, gjør dette til et must for enhver gamer."


== Referanser ==


== Eksterne lenker ==
Stunts in the Internet Archive's MS-DOS library
The Stunts Racing Portal
Stunts GameBytes review
StuntsTools from dstien
Report about the Stunts community from April 2017
Ultimate Stunts - A remake of Stunts